钦定古今图书集成/方舆汇编/职方典/第1375卷 > 《定安县志》
## 钦定古今图书集成/方舆汇编/职方典/第1375卷 > 《定安县志》

白沙溪　在县东七里东厢。发源白旗岭，流经白沙村入潭。览溪水尝澄清不竭，引灌田四顷馀。

浮南溪　在县一百里南雷村。乡人堤壅灌田二顷。

市场溪　在县东厢一里。发源于南曲，与巡崖溪会，灌田二百馀顷。

城边溪　在南雷都，灌田二十顷。

母粗沟　，在县东厢一里。清澈不竭，发源于阴阳墓，与巡溪会，灌田百顷。

滔沦泉　在黄竹都上峒村。泉势汹涌，四时不竭，灌田四顷有馀。

石塘泉　在石豆都，灌田顷馀。

水出泉　在黄泥，都，灌田二顷。

“大井泉　” 在黄泥都，灌田三顷。

黎二寨泉　在新寨，水清冽，灌田二顷馀。清水塘　在石豆都，灌田二顷馀。

清源井　在那危都。石崖壁立，泉涌其下。乡民张朱甃为井，灌田三顷。